SL Uradni list Evropske unije C 318/30

Mnenje Odbora regij o „Predlogu sklepa Sveta o ustanovitvi Evropskega sklada za begunce za obdobje 2005–2010“

(2004/C 318/10)

ODBOR REGIJ,

ob upoštevanju osnutka sklepa Sveta o ustanovitvi Evropskega sklada za begunce za obdobje 2005–2010 (COM(2004) 102 final - 2004/0032 CNS);

ob upoštevanju Sklepa Sveta z dne 23. februarja 2004, da v skladu z določbami prvega odstavka 265. člena Pogodbe o ustanovitvi Evropske Skupnosti povabi Odbor regij k izdelavi mnenja na to temo;

ob upoštevanju Sklepa Predsednika z dne 6. novembra 2003, da zadolži Komisijo za zunanje zadeve za izdelavo mnenja na to temo;

ob upoštevanju Pogodbe o ustanovitvi Evropske Skupnosti in še posebej točke b drugega odstavka 36. člena Pogodbe;

ob upoštevanju svojega mnenja o „Predlogu sklepa Sveta v zvezi z ustanovitvijo Evropskega sklada za begunce“ (COM(1999) 686 final – 1999/0274 CNS, OR 80/2000fin (1));

ob upoštevanju svojega mnenja o „Sporočilu Komisije Svetu, Evropskemu parlamentu, Evropskemu ekonomsko-socialnemu odboru in Odboru regij o priseljevanju, integraciji in zaposlovanju“ (COM(2003) 336 final, OR 223/2003fin (2));

ob upoštevanju drugih svojih mnenj v zvezi s politiko beguncev (OR 90/2001fin (3); OR 214/2001fin (4); OR 93/2002fin (5); OR 249/2003fin (6));

ob upoštevanju svojega osnutka mnenja (OR 80/2004 rév. 1), ki ga je 4. maja 2004 sprejela Komisija za zunanje odnose (poročevalec: Gustav SKUTHÄLLA, župan mesta Närpes (FI/ELDR));

(1) ker bi morala druga faza Evropskega sklada za begunce oblikovati bolj učinkovit in bolj pomemben instrument za izvedbo prednostnih ciljev, ki se na to nanašajo, in sicer delitev odgovornosti med državami članicami in uporabo skupne politike na področju azila v vseh državah članicah,

(2) ker je za izpolnitev določenih ciljev treba Skladu nameniti zadostna sredstva ves čas delovanja, ob še posebnem upoštevanju širitve Unije in potreb novih držav članic,

je na 55. plenarnem zasedanju z dne 16. in 17. junija 2004 (seja z dne 17. junija) sprejel naslednje mnenje.

1 Stališča Odbora regij

Odbor regij

1.1 odobrava predlog Komisije z izjemo spodaj navedenih sprememb;

1.2 ceni trud, ki so ga vložili Komisija, države članice, regije, občine in sami begunci ter druge zainteresirane stranke, da bi dosegli cilje prve faze Evropskega sklada za begunce;

1.3 ceni delo, ki ga je Komisija opravila, da bi izdelala nov predlog, in meni, da ji je uspelo upoštevati pomemben del rezultatov ocenjevanja prve faze in pripomb različnih sodelujočih strank;

1.4 ocenjuje kot pravično načelo in sistem deljene odgovornosti med državami članicami, kot sta predvidena v predlogu za preverjanje;

1.5 meni, da sta fiksni znesek, ki je predviden za izvajanje ukrepov v državah članicah, in znesek, ki je predviden za tehnično in administrativno pomoč, skrajni minimum, če želimo zagotoviti sodelovanje vseh držav članic pri programu in razvoj njihovih lastnih sistemov, da bi se približali splošni evropski ravni; poudarja, da je treba še posebej lokalne akterje v državah članicah, ki so sodelovali v prvi fazi Evropskega sklada za begunce, na novo organizirati in voditi za izvedbo projekta na visoki ravni;

1.6 ocenjuje kot pomembno zagotovilo, da se za vse osebe, ki so upravičene do mednarodne zaščite v državi članici, nanašajo ukrepi Sklada, ne glede na nacionalni postopek, ki velja za vstop na ozemlje te države; ocenjuje kot enako pomembno posvečanje posebne pozornosti pri izvajanju programa potrebam beguncev, katerih položaj je najbolj negotov. Med najbolj ranljive skupine spadajo med drugim mladoletni otroci brez spremstva, izolirane matere ali samske ženske, žrtve mučenja ali nehumanega in ponižujočega ravnanja ali zlorabe ter osebe, ki potrebujejo posebno medicinsko pomoč;

1.7 odobrava splošni pristop politike azila, ki ga je predlagala Komisija, po kateri se lahko sredstva Sklada uporabijo za izboljšanje razmer prosilcev za azil, spodbujanje njihove integracije in podpiranje njihove vrnitve v matično državo, ob upoštevanju lokalnih, regionalnih in nacionalnih okoliščin;

1.8 smatra za bistveno financiranje ukrepov Skupnosti in nujnih ukrepov poleg ukrepov, ki potekajo na državni ravni. Ukrepi Skupnosti lahko postanejo pomemben instrument za načrtovanje in strateški razvoj na evropski ravni, če bodo prispevali k izdelavi konkretnih projektov velikega obsega na politični ravni, ter na regionalni in lokalni ravni, ki se med seboj dopolnjujejo. Zadosten del Sklada je treba prihraniti za ukrepe Skupnosti, da bi zagotovili njihovo komplementarnost in izvajanje na transparenten način;

1.9 opozarja, da so posledice sprejema prosilcev za azil in beguncev bolj vidne v lokalnih skupnostih, ki te skupine sprejemajo in zahteva, da so lokalne in regionalne skupnosti vključene v takšne odločitve pri sprejemanju in vključevanju v njihove skupnosti;

1.10. poudarja, da je spodbujanje integracije eden ključnih elementov evropske politike na področju beguncev in azila, ki temelji na spoštovanju človekovih pravic, in da je uspeh te integracije bistvenega pomena za nadaljevanje uravnoteženega razvoja lokalnih skupnosti;

1.11. vztraja na pravici vsakega posameznika do prostovoljnega, varnega in primernega povratka v matično državo;

1.12. podpira Komisijo pri njenem trudu za izboljšanje strateškega načrtovanja programa zaradi večletnega načrtovanja;

1.13. poudarja, da mora strateško načrtovanje potekati na transparenten način v okviru resničnega partnerstva med Komisijo in državami članicami, pa naj gre za ukrepe na nacionalni ravni, za ukrepe Skupnosti ali nujne ukrepe;

1.14. še posebej poudarja dejstvo, da imajo lokalni in regionalni akterji glavno vlogo pri odgovornosti za izvajanje sprejema prosilcev za azil in beguncev ter za ukrepe, ki spodbujajo njihovo integracijo; zato obžaluje, ker Komisija ni predvidela v svojem predlogu obsežnega posvetovanja z lokalnimi in regionalnimi skupnostmi pri načrtovanju izvajanja programa in sprejemanju odločitev v zvezi z njegovim financiranjem. Predlog lokalnim in regionalnim akterjem ne zagotavlja možnosti za sodelovanje pri razvoju dobre prakse v zvezi z ukrepi Skupnosti.

2. Priporočila Odbora regij

1. priporočilo

Razlog (4)

Predlog Komisije Predlog spremembe Odbora regij (4) Treba je podpreti trud, ki ga države članice vlagajo, da bi beguncem in razseljenim osebam ponudile primerne razmere za sprejem ter uporabile pravičen in učinkovit azilni postopek, da bi zavarovale pravice oseb, ki potrebujejo mednarodno zaščito, in izboljšale delovanje azilnega sistema. (4) Treba je podpreti in okrepiti trud, ki ga države članice vlagajo, da bi beguncem in razseljenim osebam ponudile primerne razmere za sprejem, ob upoštevanju posebnih potreb najbolj ranljivih oseb (kot so mladoletni otroci brez spremstva, izolirane matere ali samske ženske, žrtve mučenja ali nehumanega in ponižujočega ravnanja ali zlorabe ter osebe, ki potrebujejo posebno medicinsko pomoč), ter uporabile pravičen in učinkovit azilni postopek, da bi zavarovale pravice oseb, ki potrebujejo mednarodno zaščito, in izboljšale delovanje azilnega sistema.

Obrazložitev

Izboljšati je treba pogoje za sprejem, če še niso optimalni. Ni vedno znano, katere osebe so v najbolj negotovem položaju, še zlasti, kadar je prosilcev azila veliko in zato njihove posebne potrebe niso deležne zahtevane pozornosti. Identifikacija najbolj ranljivih oseb bi olajšala opredelitev oseb iz te kategorije. S tem ko bi tem osebam ponudili ustrezno pomoč in nego ali bi jim zagotovili druge posebne ukrepe, bi jim omogočili, da se spoprimejo s tem, kar so doživeli, in spodbudili njihovo naknadno integracijo ali morebitno vrnitev v njihovo matično državo.

2. priporočilo

Razlog (8)

Predlog Komisije Predlog spremembe Odbora regij (8) Potrebna je konkretna pomoč, da se ustvarijo ali izboljšajo razmere, ki bi beguncem in razseljenim osebam omogočile, da se odločijo, če želijo, ob popolnem poznavanju položaja, za zapustitev ozemlja držav članic in vrnitev v svojo matično državo. (8) Potrebna je konkretna pomoč, da se ustvarijo ali izboljšajo razmere, ki bi beguncem in razseljenim osebam omogočile, da se odločijo, če želijo, ob popolnem poznavanju položaja, za zapustitev ozemlja držav članic in vrnitev v svojo matično državo v popolni varnosti in ob spoštovanju njihovih človekovih pravic.

Obrazložitev

Evropski sklad za begunce ne sme v nobenem primeru podpirati vrnitve, če ob vrnitvi ni mogoče zagotoviti popolne varnosti in spoštovanja človekovih pravic zadevnih oseb.

3. priporočilo

ker (15)

Predlog Komisije Predlog spremembe Odbora regij (15) Izvajanje ukrepov s strani držav članic mora prinesti zadostna zagotovila, kar zadeva način in kakovost izvajanja, rezultate teh ukrepov in njihovo ocenjevanje ter dobro finančno vodenje in njegov nadzor. (15) Izvajanje ukrepov s strani držav članic mora prinesti zadostna zagotovila, kar zadeva način transparentnosti izvajanja in njegovo kakovost izvajanja, rezultate teh ukrepov in njihovo ocenjevanje ter dobro finančno vodenje in njegov nadzor.

Obrazložitev

Izvajanje mora biti v vseh primerih transparentno.

4. priporočilo

Člen 4, odstavek 1, točka d) (nova)

Predlog Komisije Predlog spremembe Odbora regij d) za prostovoljno vrnitev oseb, katerih zahteva za zaščito, ki se nanaša na člen 3, točke 1 do 3, je bila zavrnjena, če te osebe niso pridobile novega državljanstva in niso zapustile ozemlja države članice.

Obrazložitev

Upravičena je tudi uporaba sredstev Sklada za namene prostovoljne vrnitve oseb, katerih zahteva za zaščito je zavrnjena, in ne samo tistih, katerih zahteva je v obravnavi.

5. priporočilo

Člen 4, odstavek 3

Predlog Komisije Predlog spremembe Odbora regij 3. Ukrepi upoštevajo vprašanja, povezana s spolom, ter posebne potrebe najbolj ranljivih oseb, vključno s tistimi, ki so bile žrtve mučenja ali nehumanega in ponižujočega ravnanja, ter prednostne koristi otrok. Ukrepi, ki so predvideni v odstavku 1, točke a), b) in c), so lahko del kombiniranih projektov. 3. Ukrepi upoštevajo vprašanja, povezana s spolom, prednostne koristi otrok ter posebne potrebe najbolj ranljivih oseb, vključno z mladoletnimi otroki brez spremstva, izoliranimi materami ali samskimi ženskami, s tistimi, ki so bile žrtve žrtvami mučenja, ali nehumanega in ponižujočega ravnanja ali zlorabe ter osebami, ki potrebujejo posebno medicinsko pomoč. otrokove koristi. Ukrepi, ki so predvideni v odstavku 1, točke a), b) in c), so lahko del kombiniranih projektov.

Obrazložitev

Prednostne koristi otroka so zapisane v mednarodnih sporazumih in morajo biti jasno zapisane v tem predlogu. Identifikacijo najbolj ranljivih oseb bi olajšala opredelitev oseb iz te kategorije. Predlagano naštevanje ustreza naštevanju, ki ga, na primer, uporablja UNHCR.

6. priporočilo

Člen 6

Predlog Komisije Predlog spremembe Odbora regij Sklad lahko podpira tudi ukrepe na področju integracije oseb, na katere se nanaša člen 4, odstavek 1, točka b), v družbo države članice, v kateri prebivajo, ter njihovih družinskih članov in še posebej: Sklad lahko podpira tudi ukrepe na področju integracije oseb, na katere se nanaša člen 4, odstavek 1, točka b), v družbo države članice, v kateri prebivajo, ter njihovih družinskih članov, na primer in še posebej:

Obrazložitev

Ker ni nobene skupne definicije kazalcev integracije niti nobene skupne vizije na tem področju, je treba poudariti, da so ukrepi, našteti v tem členu, samo primeri, zaradi katerih se lahko spodbuja integracija.

7. priporočilo

Člen 6, alinea 3 (nova)

Predlog Komisije Predlog spremembe Odbora regij — ukrepi za spodbujanje jezikovne in kulturne asimilacije v državi sprejema;

Obrazložitev

Treba je poudariti pomembnost jezika kot bistvenega instrumenta za aktivno sodelovanje v skupnosti in družbi, ki nas obdaja. Jezik se nauči na več načinov in je tesno povezan s kulturo, tako da se ukrepi, ki so upravičeni do pomoči Sklada, ne smejo omejiti, na primer, na izobraževanje.

8. priporočilo

Člen 6, alinea 6

Predlog Komisije Predlog spremembe Odbora regij — ukrepi za integracijo teh oseb, ki vključujejo lokalne oblasti, evropske državljane ali organizacije skupnosti beguncev, na primer prek prostovoljnega dela, botrstva, sodelovanja socialno-profesionalnih ali sindikalnih organizacij. — ukrepi, ki jih izvajajo lokalne ali regionalne skupnosti za spodbujanje za integracije teh oseb, ki vključujejo lokalne oblasti, evropske državljane ali organizacije skupnosti beguncev, na primer preko prostovoljnega dela, botrstva/pokroviteljstva, sodelovanja socialno-profesionalnih ali sindikalnih organizacij.

Obrazložitev

Sredstva, ki jih imajo lokalne in regionalne skupnosti na voljo za spodbujanje integracije, se nanašajo predvsem na organizacijo javnih služb. V tem pogledu je treba paziti na razpoložljivost teh služb in odsotnost diskriminacije ter upoštevati druge posebne potrebe, ki spodbujajo integracijo beguncev. Glede na odločilno vlogo teh ukrepov jih je treba ločiti od drugih ukrepov, ki potekajo na lokalni ravni. Ta predlog spremembe omogoča natančnejšo opredelitev prvotnega besedila Komisije in njegovo razdelitev na dva dela (8. in 9. priporočilo).

9. priporočilo

Člen 6, alinea 7 (nova)

Predlog Komisije Predlog spremembe Odbora regij — ukrepi za spodbujanje integracije teh oseb ter dialoga med njimi in lokalnimi skupnostmi, ki vključujejo organizacije skupnosti beguncev in evropske državljane, na primer prek prostovoljnega dela, botrstva, sodelovanja socialno-profesionalnih ali sindikalnih organizacij.

Obrazložitev

Ta predlog spremembe želi poudariti, da je pojem „integracije“ postopek dvosmernega dialoga in interakcije med skupnostjo in, bolj na splošno, civilno družbo na eni strani ter osebami, ki naj bi se integrirale, na drugi strani. Poleg tega je treba poudariti tudi odgovornost beguncev pri integraciji novih članov skupnosti.

10. priporočilo

Člen 8, odstavek 2 (novi – trenutni odstavek 2 postane s tem 3)

Predlog Komisije Predlog spremembe Odbora regij 2. Pri izbiri upravičenih ukrepov je treba zagotoviti še posebej vzpostavitev dobre prakse na lokalni in regionalni ravni.

Obrazložitev

Predlog definicije upravičenih ukrepov Skupnosti daje vtis, da je treba podpreti predvsem osrednjo oblast ali akterje na evropski ravni. Pogosto pa se ravno najboljše prakse in inovativni pilotni projekti izvajajo in predvsem testirajo v praksi v lokalnih skupnostih. Zaradi tega je treba zagotoviti izvajanje čezmejnih projektov, ki vključujejo lokalne in regionalne akterje.

11. priporočilo

Člen 9, odstavek 2, točka d)

Predlog Komisije Predlog spremembe Odbora regij d) stroški osebja in vodenja, ki nastanejo s sprejemom zadevnih oseb in izvajanjem nujnih ukrepov; d) stroški osebja in vodenja, ki nastanejo s sprejemom zadevnih oseb, postopkom odločanja v zvezi s pravico bivanja in izvajanjem nujnih ukrepov;

Obrazložitev

Trenutna formulacija ne omogoča jasne opredelitve, ali spada med upravičene nujne ukrepe tudi postopek odločanja v zvezi s pravico bivanja. Postopek odločanja pa je vendar bistveni del izvajanja nujnih ukrepov in z njim povezani stroški so lahko precejšnji.

12. priporočilo

Člen 12, odstavek 4

Predlog Komisije Predlog spremembe Odbora regij 4. Pristojne oblasti bodo morale zagotoviti naslednje naloge: 4. Pristojne oblasti bodo morale ob upoštevanju transparentnosti zagotoviti naslednje naloge:

Obrazložitev

Izvajanje mora biti v vseh primerih in na vseh ravneh transparentno.

13. priporočilo

Člen 12, odstavek 4, točka a)

Predlog Komisije Predlog spremembe Odbora regij a) posvetovanje z zadevnimi partnerji zaradi postavitve večletnega programa, kot so nevladne organizacije, lokalne oblasti, pristojne mednarodne organizacije, socialni partnerji itd.); a) posvetovanje z zadevnimi partnerji zaradi postavitve večletnega progama, kot so lokalne in regionalne skupnosti ter nevladne organizacije, lokalne oblasti, pristojne mednarodne organizacije, socialni partnerji itd.);

Obrazložitev

Glavni akterji Evropskega sklada za begunce, ki nudijo storitve in so na splošno odgovorni, so lokalne in regionalne oblasti. Politike na področju sprejema in integracije prosilcev za azil in beguncev ni možno načrtovati ali izvajati v državi članici brez koordinacije s temi oblastmi. Zato je treba v odločitvi takoj določiti, da odgovorne oblasti izdelajo program skupaj z lokalnimi in regionalnimi oblastmi.

14. priporočilo

Člen 12, odstavek 4, točka c)

Predlog Komisije Predlog spremembe Odbora regij Organiziranje postopkov za izbiro in dodelitev sofinanciranj iz sklada ob upoštevanju temeljnih načel preglednosti, enakopravnega obravnavanja in brez kumulacije. Organiziranje postopkov za izbiro in dodelitev sofinanciranj iz sklada ob upoštevanju temeljnih načel preglednosti, enakopravnega obravnavanja in brez kumulacije, pa tudi položaja in oskrbe v državi članici; poleg tega naj bi se pri izbiri projektov upoštevala stroškovna učinkovitost projekta ob upoštevanju števila zainteresiranih oseb in izkušenj, strokovnosti, zanesljivosti organizacij ali partnerskih organizacij, ki zaprosijo za financiranje.

Obrazložitev

Člen 9, odstavek 3 Odločbe Sveta z dne 28. septembra 2000 o ustanovitvi Evropskega sklada za begunce (UL št. L 252 z dne 06.10.2000, str.12 sl.) [Evropski sklad za begunce I] se je dobro izkazal in zato lahko preide v Evropski sklad za begunce II. Še zlasti naj bi pristojne oblasti izbirale projekte tudi glede na kriterij položaja regije oz. lokalne organizacijske enote in potrebe. To izvajajo regionalni in lokalni usklajevalni organi v posameznih državah članicah. Zunanji strokovnjaki pa za to niso primerni.

15. priporočilo

Člen 22, odstavek 2

Predlog Komisije Predlog spremembe Odbora regij 2. Predplačilo v višini 50 % zneska, dodeljenega državi članici ob vsakoletni odločitvi Komisije o sofinanciranju se izvrši v 60 dneh po sprejemu odločbe o sofinanciranju. 2. Predplačilo v višini 50 70 % zneska, dodeljenega državi članici ob vsakoletni odločitvi Komisije o sofinanciranju se izvrši v 60 dneh po sprejemu odločbe o sofinanciranju.

Obrazložitev

Z namenom, da nacionalnih proračunov in sredstev izvedbenih projektnih partnerjev (nevladnih organizacij itd.) ne bi preveč obremenjevali, naj bi bile pri plačilih državam članicam predvidene manj stroge zahteve za predplačila.

Bruselj, 17. junij 2004 Predsednik Odbora regij Peter STRAUB

(1) UL C 317, 6.11.2000, str.4.

(2) UL C 109, 30.4.2004, str.46.

(3) UL C 19, 22.1.2002, str.20.

(4) UL C 107, 3.5.2002, str.85.

(5) UL C 278, 14.11.2002, str.44.

(6) UL C 23, 27.1.2004, str.30.